Държавен вестник, бр. 59, 2000 г., стр. 30

С Т Р .  30
Д Ъ Р Ж А В Е Н   В Е С Т Н И К
Б Р О Й  59
мено ИАЛ. В тези случаи изпълнителният дирек-
тор на ИАЛ разпорежда със заповед спирането на
рекламата до даване на ново одобрение.
Чл. 20. (1) При промяна в съдържанието на
рекламата заявителят подава заявление за ново
одобрение заедно с документите по чл. 16.
(2) Одобрението по ал. 1 се издава в срока по
чл. 18.
Чл. 21. (1) Медицинските търговски предста-
вители на производители или търговци на едро с
лекарствени продукти, извършващи посещения
при медицински специалисти, е необходимо да
притежават достатъчно научни познания, дава-
щи им възможност да предоставят точна и пълна
информация за лекарствения продукт.
(2) Медицинските търговски представители
са длъжни да уведомяват производителя на
лекарствения продукт и ИАЛ за всяка нежела-
на лекарствена реакция, съобщена от медицин-
ските специалисти при техните посещения.
Чл. 22. При представяне на лекарствени
продукти пред медицински специалисти меди-
цинските представители не могат да предлагат
или обещават подаръци или облаги.
Чл. 23. Информационни статии или филми,
снети върху аудио- или аудиовизуален носител,
части от информационни статии, информаци-
онни брошури и постери, използвани на научни
конгреси, симпозиуми и други мероприятия с
научни цели, задължително се изработват в съ-
ответствие с последната одобрена при разре-
шаването за употреба кратка характеристика
на продукта.
Чл. 24. (1) Не се допуска поставянето на
рекламни материали, предназначени за раз-
пространение сред медицинските специалисти,
на места, достъпни за пациенти.
(2) Разпространение на рекламни плакати
(постери) на лекарствени продукти, които се
продават по лекарско предписание, се допуска
само на научни конгреси, симпозиуми и други
мероприятия с научна цел, в които участват
медицински специалисти.
Чл. 25. (1) Когато производители или тър-
говци на едро с лекарствени продукти органи-
зират или спонсорират научни конгреси, сим-
позиуми и други мероприятия с научна цел, в
които участват медицински специалисти, на тези
лица могат да се заплащат от организаторите
или спонсорите такса за правоучастие, пътни,
дневни и квартирни разноски в размер, опреде-
лен с действащата нормативна уредба.
(2) Членовете на специализираните коми-
сии по чл. 21 и експертите по чл. 22 ЗЛАХМ не
могат да ползват такси за правоучастие, пътни,
дневни и квартирни разноски, изплащани от
организаторите или спонсорите на мероприя-
тията по ал. 1.
Чл. 26. Производителите и търговците на едро
с лекарства могат да доставят мостри от разре-
шени за употреба лекарствени продукти на меди-
цински специалисти при следните условия:
1. през една календарна година не повече от
два броя мостри от един и същ вид лекарствен
продукт в най-малката съществуваща оконча-
телна опаковка на фирмата производител;
2. да водят отчет за всички лица, на които са
доставяли мостри на лекарствени продукти, за
вида, количеството и времето на доставките;
3. на всяка мостра да има обозначение “не е
за продажба”.
Допълнителна разпоредба
§ 1. По смисъла на наредбата:
1. “медицински търговски представители” са
квалифицирани лица, преминали специална под-
готовка за извършваната от тях представителна
дейност, които притежават диплома за завър-
шено висше образование, даваща им правоспо-
собност на лекар, фармацевт или стоматолог;
2. “медицински специалисти” са лекарите,
стоматолозите, фелдшерите, медицинските сес-
три, фармацевтите и помощник-фармацевтите.
Заключителна разпоредба
§ 2. Тази наредба се издава на основание чл.
87 от Закона за лекарствата и аптеките в хуман-
ната медицина (обн.,ДВ, бр. 36 от 1995 г.; изм.
и доп., бр. 10 от 2000 г.) и отменя Наредба № 21
от 1995 г. на МЗ за условията и реда за одобря-
ване на рекламата на лекарствени средства (ДВ,
бр. 66 от 1995 г.).
Министър: И. Семерджиев
41483
ЦЕНТРАЛНА ИЗБИРАТЕЛНА
КОМИСИЯ
РЕШЕНИЕ № 314
от 17 юли 2000 г.
На 13 юли 2000 г. на основание чл. 72, ал. 1,
т. 1 и ал. 2 във връзка с чл. 68, ал. 1 от Консти-
туцията на Република България предсрочно са
прекратени пълномощията на народния пред-
ставител Симон Николов Спасов, избран с лис-
тата на коалиция “Обединени демократични
сили—СДС, ДП, БЗНС, БСДП” в 24. многоман-
датен избирателен район—София.
На основание чл. 96, ал. 1 от Закона за изби-
ране на народни представители, общински съ-
ветници и кметове Централната избирателна
комисия
Р Е Ш И :
Обявява за избран за народен представител
в 24. многомандатен избирателен район—Со-
фия, Иван Борисов Матев, ЕГН 2505266248, от
коалиция “Обединени демократични сили—
СДС, ДП, БЗНС, БСДП”.
Председател: Л. Джелепова
Секретар: В. Георгиев
41681
НЕОФИЦИАЛЕН РАЗДЕЛ